text: Reform tvinger unge i skole
  18 december 2013 kl. 17.24
  Unge under 30 år på kontanthjælp bliver fra 1. januar tvunget til at tage en uddannelse. Det vil presse erhvervsskolerne.
  Når kontanthjælpsreformen træder i kraft fra nytår, mister mange unge ikke blot kontanthjælpen. Alle de unge bliver nemlig vurderet til, om de er udannelsesparate eller ej. I Esbjerg er 528 unge kommet i den gruppe. De skal alle ud og finde og starte på en uddannelse så hurtigt som muligt.
  Mange af dem vil vælge en erhvervsskole, der ikke har så høje krav til de studerende som for eksempel universiteterne.
  Erhvervsskolerne har i mange år kæmpet med et image om, ?at der kan man da altid komme ind?. På EUC Vest i Esbjerg skal de tage imod, dem der søger ind.
  -Vi kan selvfølgelig godt være betænkelige, ved at skulle tage imod en masse unge der er blevet presset til at starte. Vi er i stand til at tage imod dem, og det skal vi også kunne, fortæller EUC Vest?s direktør, Peter Amstrup.
  De næste studerende kan imidlertid først starte til april.
  